

**ข่าวประชาสัมพันธ์**

**กรุงไทยแอ่วเหนือ จัดเต็มโปรฯการเงิน และมาตรการช่วยเหลือน้ำท่วม ร่วมงาน Money Expo** **เชียงใหม่**

ธนาคารกรุงไทย มุ่งมั่นพัฒนาผลิตภัณฑ์และบริการทางการเงิน เพื่อยกระดับคุณภาพชีวิตของลูกค้าทุกกลุ่มอย่างต่อเนื่อง ล่าสุด คัดสรรผลิตภัณฑ์และโปรโมชันเด็ด พร้อมมาตรการช่วยเหลือผู้ประสบภัยน้ำท่วมร่วม **งานมหกรรมการเงินเชียงใหม่ ครั้งที่ 19 (Money Expo 2024 Chiangmai)** ภายใต้แนวคิด **“Empowering Tomorrow พลิกการเงินดิจิทัล สู่อนาคต”** ณ เชียงใหม่ ฮอลล์ เซ็นทรัล เชียงใหม่ แอร์พอร์ต ระหว่างวันที่ 8-10พฤศจิกายน 2567เพื่อให้ลูกค้าประชาชนและผู้ประกอบธุรกิจในพื้นที่และจังหวัดใกล้เคียงเข้าถึงบริการทางการเงินอย่างครบวงจร

ทั้งนี้ ธนาคารกรุงไทยห่วงใยผู้ประสบภัยน้ำท่วมในพื้นที่ภาคเหนือ ออกมาตรการช่วยเหลือลูกค้าบุคคลราย ย่อยและผู้ประกอบการ SME เพื่อบรรเทาความเดือดร้อน ช่วยลดภาระทางการเงิน ครอบคลุมการลดดอกเบี้ย และลดค่างวดชำระหนี้ เพื่อเสริมสภาพคล่องในการดำรงชีพและซ่อมแซมทรัพย์สินที่ได้รับความเสียหายประกอบด้วย **มาตรการแบ่งเบาภาระลูกค้าสินเชื่อปัจจุบัน** ได้แก่ **สินเชื่อบ้าน สินเชื่อบุคคล (Term Loan) สินเชื่อเพื่อธุรกิจ SSME (Term Loan)** ปรับลดค่างวดการชำระหนี้ลง 50% นาน 6 เดือน และ ปรับลดอัตราดอกเบี้ยลง 1% ต่อปี   
นาน 6 เดือน **สินเชื่อเพื่อธุรกิจ SME** ให้ความช่วยเหลือครอบคลุม ทั้งการลดอัตราดอกเบี้ย ลดค่างวดการชำระหนี้ พักชำระเงินต้น ชำระเฉพาะดอกเบี้ย หรือพักชำระเงินต้น และ/หรือ พักชำระดอกเบี้ยบางส่วน ขยายระยะเวลาสัญญา/ปรับตารางผ่อนชำระหนี้ เป็นต้น **สำหรับลูกค้าปัจจุบันที่ขอวงเงินเพิ่มเติม หรือลูกค้าใหม่** ได้แก่ **สินเชื่อบ้าน Top up หรือ สินเชื่อบ้านแลกเงิน** รับอัตราดอกเบี้ย 0% ต่อปี นาน 3 เดือน\* ฟรีค่าประเมินราคาและค่าจดจำนอง (อัตราดอกเบี้ยที่แท้จริงตลอดอายุสัญญาเท่ากับ 6.38% ต่อปี) และ **สินเชื่อบุคคล (Term Loan) และสินเชื่อเพื่อธุรกิจ SSME** (Term Loan, OD, PN) ปรับลดอัตราดอกเบี้ยลง 1% ต่อปี เป็นเวลา 12 เดือน\*\* (สินเชื่อบุคคล   
อัตราดอกเบี้ยที่แท้จริงตลอดอายุสัญญาอยู่ระหว่าง 6.695% - 24% ต่อปี)

ภายในงานธนาคารสนับสนุนการออมเพื่อสร้างความมั่นคงทางการเงิน ด้วย **เงินฝาก** **Krungthai NEXT Savings** ฝากตั้งแต่บาทแรกถึง 2ล้านบาท รับดอกเบี้ยสูง 1**.**5%ต่อปี เมื่อเปิดบัญชีผ่านแอปพลิเคชัน Krungthai NEXT **สมัครบัตรเดบิตกรุงไทย** รับส่วนลดค่าธรรมเนียมการออกบัตร สูงสุด 200บาท พิเศษบัตรเดบิตกรุงไทย   
อัลตร้า แคร์ เชียงใหม่ เอาใจคนในพื้นที่ด้วยลวดลายอัตลักษณ์ประจำจังหวัด

เสริมสภาพคล่องด้วย **สินเชื่อกรุงไทย Smart Money** เงินก้อน เสริมสภาพคล่อง ให้วงเงินสูงสุด 5 เท่าของรายได้ต่อเดือน สูงสุด 1 ล้านบาท ผ่อนนานสูงสุด 60 เดือน ไม่มีบัญชีเงินเดือนกับ ธนาคารกรุงไทยก็กู้ได้ เพียงมีรายได้ 30,000 บาทขึ้นไป (อัตราดอกเบี้ยอยู่ระหว่าง 20% – 24% ต่อปี) สนับสนุนการสร้างความมั่นคงในชีวิตด้วย**สินเชื่อที่อยู่อาศัย สินเชื่อบ้านดอกต่ำโดนใจ** อัตราดอกเบี้ย พิเศษ คงที่ 3ปี เริ่มต้นปีแรก 2.29**%** ต่อปี วงเงินกู้สูงสุด 100% กู้ได้นานสูงสุด40ปี (อัตราดอกเบี้ยที่ แท้จริงตลอดอายุสัญญาอยู่ระหว่าง 6.47% - 6.98% ต่อปี) **สินเชื่อกรุงไทยบ้านแลกเงิน** เปลี่ยนบ้านเป็นเงิน ช่วยแบ่งเบาภาระ ดอกเบี้ยพิเศษ คงที่ 3 ปี เริ่มต้นปีแรก 4.99% ต่อปี วงเงินกู้สูงสุด20 ล้านบาท กู้ได้นานสูงสุด 30 ปี (อัตราดอกเบี้ยที่ แท้จริงตลอดอายุสัญญาอยู่ระหว่าง 6.47% - 6.98% ต่อปี)

เสริมสภาพคล่องผู้ประกอบการ ด้วย **สินเชื่อผ่อนนาน 20 ปี** ให้วงเงินสูงสุด 20 ล้านบาท ผ่อนนานสูงสุด 20 ปี **สินเชื่อ SME** **ไซส์เล็ก สำหรับร้านค้ารายย่อย** ให้วงเงินสูงสุด3ล้านบาท ไม่ใช้หลักทรัพย์ค้ำประกัน

**ทรัพย์สินพร้อมขาย Krungthai NPA** จัดมหกรรมคอนโดมิเนียมราคาพิเศษ ลดสูงสุด 55% กว่า  
300 รายการ มูลค่ารวมกว่า 600 ล้านบาท ค่าธรรมเนียมโอน เหลือ 1% ตั้งแต่วันนี้ถึง 30 ธันวาคม 2567และ **Krungthai NPA เหมาเหมา** ซื้อสินทรัพย์ราคาพิเศษ เมื่อเหมาทรัพย์ตั้งแต่ 3รายการขึ้นไป ซื้อที่อยู่อาศัย ราคา  
ไม่เกิน 3ล้านบาท รับสิทธิลดค่าธรรมเนียมโอนบ้าน เหลือ 1**%** พร้อมลดค่าจดจำนองเหลือ 0**.**01**%** เงื่อนไขตามมาตรการภาครัฐ

ด้านการวางแผนเพื่อสุขภาพและการลงทุน ภายในงานยังมี บูธตรวจสุขภาพกรุงไทย-แอกซ่า ประกันชีวิต และสิทธิพิเศษ เมื่อซื้อผลิตภัณฑ์ประกันชีวิตภายในงาน กรมธรรม์ที่นำส่งและอนุมัติภายในวันที่ 8-10พฤศจิกายน 2567 รับของที่ระลึกร่มพับ 1คัน เมื่อซื้อประกันภัยรถยนต์ Car Protectประกันภัยทรัพย์สินสบายใจ หรือ ประกันภัยบ้าน Home Beyondของบมจ.ชับบ์สามัคคีประกันภัย เบี้ยประกันภัย 5,000บาทขึ้นไป รับบัตร Starbucks   
E**-**Couponมูลค่า150บาท เมื่อซื้อประกันภัย ออฟฟิศซินโดรม สมาร์ทแคร์ เบี้ยประกันภัย 5,000บาทขึ้นไป   
ซื้อผลิตภัณฑ์ประกันวินาศภัยของ บมจ.ทิพยประกันภัย เบี้ยประกันภัย 5,000บาทขึ้นไป รับ TIP Shopping Bag

โปรโมชันเปิดบัญชีซื้อขายหลักทรัพย์ KTXผ่านแอปพลิเคชัน Krungthai NEXTและมียอดเทรดครบ 50,000บาท ภายใน 30วัน รับ Tops e**-**Voucherมูลค่า 200บาท ลงทุนภายในงาน ตั้งแต่ 400,000บาทขึ้นไป รับกระเป๋าถืออเนกประสงค์ เปิดบัญชีเงินฝาก Krungthai Care Savingsขั้นต่ำ 1,000บาท คุ้มครองอุบัติเหตุ 24ชั่วโมงทั่วโลก 25เท่า ของยอดเงินฝากคงเหลือ สูงสุด 2**.**5 ล้านบาท รับประกันภัยโดย บมจ.กรุงไทยพานิชประกันภัย สมัครบัตร เครดิต KTC รับบัตรกำนัล Starbucksมูลค่า 200บาท

ธนาคารกรุงไทย ดำเนินการตามมาตรการการให้สินเชื่ออย่างรับผิดชอบและเป็นธรรม (Responsible Lending) ของธนาคารแห่งประเทศไทย พร้อมให้ความรู้สร้างวินัยทางการเงิน กู้เท่าที่จำเป็นและชำระคืนไหว เพื่อเสริมสร้าง ภูมิคุ้มกันทางการเงินอย่างยั่งยืน

ทั้งนี้ สินเชื่อส่วนบุคคล อัตราดอกเบี้ยอ้างอิง MRR อยู่ที่ 7.445% ต่อปี (ณ วันที่ 1 พ.ย. 67) | อัตราดอกเบี้ยลอยตัวสามารถเปลี่ยนแปลงเพิ่มขึ้นหรือลดลงได้ | สินเชื่อที่อยู่อาศัย สินเชื่อบ้าน Top up หรือสินเชื่อบ้านแลกเงิน สินเชื่อบ้านรีไฟแนนซ์ อัตราดอกเบี้ย MLR อยู่ที่ 6.925% ต่อปี (ณ วันที่ 1 พ.ย. 67) อัตราดอกเบี้ยลอยตัวสามารถเปลี่ยนแปลงเพิ่มขึ้นหรือลดลงได้ เงื่อนไขและเกณฑ์การพิจารณาสินเชื่อเป็นไปตามที่ธนาคารกำหนด ดูรายละเอียดเพิ่มเติมและการคำนวณได้ที่ www.krungthai.com

**ทีม Marketing Strategy**

**5 พฤศจิกายน 2567**